  Майя Бывальцева Туала удмурт кылбурчилэн но прозаиклэн Сергей Матвеевлэн 55 арес тырмонэзлы Удмурт кун университетлэн лыдӟетъюртысьтыз шаертодон, йӧскалык но финн-угор литературая ёзэтын солэн творчествоезлы сӥзем «Востэм, но йӧно» («Скромный, но амбициозный») адӟытон радъязы. Со сярысь ивортодэтъя «Удмуртия» агентстволы ёзэтлэн кивалтӥсез Наталия Самсонова вераз. Адӟытонэ  лыдӟетъюртлэн фондысьтыз Сергей Матвеевлэсь кылбур но прозаен гожтэм бичетъёссэ, берыктэм ужъёссэ, солэсь творчествозэ эскерисьёслэсь гожтэмъёссэс поттӥзы. Сергей Васильевич туж трос ужа кылысь кылэ берыктон удысын но. Ми адӟытӥськомы берыктэм ужъёсыныз но книгаосын, кудъёсаз со кылбуръёссэ берыктӥз. Шуом, Некрасовлэсь кылбуръёссэ берыктӥз со, Некрасовлэн сборникез поттэмын удмурт кылын Наталия Самсонова, УдГУ-ысь лыдӟетъюртлэн шаертодон, йӧскалык но финн-угор литературая ёзэтэзлэн кивалтӥсезКызьы вераз Наталия Самсонова, тросэз Матвеевлэсь творчествозэ эскерисьёс гожто: солэн кылбурет дуннеезлэн шорсюлмыз – улонэз но ассэ каргась герой. Тросэз сое этнофутуризмен но герӟало. Солэн тросэз прозаез: ас малпан, уйбыртон, малпаськон - сыӵе вот гожтэмъёсын мынэ. Тани берло потэмез «Эмезь гурезь», отын но огназ улӥсь воргоронлэн малпанъёсыз. Мон малпасько, висъяны луэ солэсь творчествозэ со аспӧртэм жанре – уйбыртон, малпаськон, кыӵе ке но сыӵе. Героез ас пушказ тросгес бугыръяське но сое, малпанъёссэ, кыре поттэ кадь. Сьӧлыкъёссэ шараяны уг кышка, лул-сюлэмзэ вӧлак усьтыны уг кышка шуыса но гожтӥсьёс, верасьёс вань Наталия Самсонова, УдГУ-ысь лыдӟетъюртлэн шаертодон, йӧскалык но финн-угор литературая ёзэтэзлэн кивалтӥсезАдӟытон быдэс гужем но куартолэзе ужалоз. Наталия Самсоновалэн верамезъя, соин университетын дышетскисьёс но ужасьёс гинэ ӧвӧл, карын улӥсьёс но быгато. Но соослы книгаосты сьӧразы уз сётэ, мылкыд карисьёслы отын ик лыдӟиськыны ӵекто. Пӧсь нуналъёс вуизы ке, ваньмон дырез салкым висъетын умой книгаен ортчытыны луоз. ВАТСАН Сергей Васильевич Матвеев – удмурт кылбурчи но прозаик, Россиысь гожъясьёслэн огазеяськонзылэн ёзчиез, Удмуртиысь лулчеберет удысысь дано ужась, Флор Васильев нимо премилэн лауреатэз, Эстониысь ӵыжы-выжы калыкъёслэн программазылэн литературая премиезлэн лауреатэз. Вордӥськиз 1964-тӥ арын 7-тӥ гудырикошконэ Вавож ёросысь Куашур гуртын. Удмурт кун университетысь кылосбуръя факультетэз йылпумъяз. «Дась лу!» (али «Ӟечбур!») газетын, «Инвожо» журналын ужаз. 1993-тӥ арысен – «Удмуртия» издательствоысь чеберлыко но нылпи литературая редактор. Тодэ вайытом, туэ 27-тӥ пӧсьтолэзе ӟуч гожъясь, мер ужась, эрикрадъёсты утись Владимир Короленко вордӥськем дырысен 165 ар тырме. Солы сӥзьыса Удмуртиысь йӧскалык лыдӟетъюрт «Глазовские этюды» В.Г. Короленко: к 165-летию со дня рождения писателя» нимо адӟытон радъяз. Тегъёс: Лулчеберет УдГУ Ижкар Литература Удмуртия удмуртъёс гожъясьёс книгаос  